User:Premeditated/Drapet på Einár

Nils «Einár» Grönberg (kjent under artistnavnet Einár), en meget vellykket svensk hiphop-artist, ble skutt og drept 21. oktober 2021 i Hammarby sjöstad i Stockholm. Han var 19 år gammel. Skytingen skjedde rundt klokken 22:30 (CET), der en mann ble funnet skutt med opptil flere skuddskader utenfor en port. Han ble kjørt til sykehus, men klokken 00.45 kunngjorde politiet at livet hans ikke sto til å redde. Dagen etter drapet forteller vitner til den svenske avisen Aftonbladet at drapet minnet om likvidering på kloss hold.

Tidligere hendelser
I midten av april 2020 skal angivelig rundt 15 menn ha bortført og mishandlet Einár. 4. mai 2020 ble det spredte eksplisitte bilder av det som skulle være den svenske rapperen seg i sosiale medier. På bildene ligger rapperen blodig på gulvet. På noen bilder er han delvis avkledd, på andre har han kvinneundertøy på seg. Bildene skal stamme fra midten av april. Han kommenterte ryktene på Instagram med følgende uttalelse «Alle kan bli kidnappet, alle kan bli slått, men det går bra, jeg er i live, og ingen kan gjøre det jeg gjør, så jeg kommer til å fortsette så lenge jeg står på beina». Det ble start en etterforskning av politiet om mulig kidnapping. Ifølge avisen Expressen hadde Einár uttalt at alt var et PR-stunt som han selv designet for å øke sin popularitet. Politiet fikk derfor problemer med å gå videre i etterforskningen.

Etterforsningen fikk sitt gjenombrukk gjennom en chatt der lederen for vårlandsnettverket, Chihab Lamouri, skal ha beordret den såkalte kapteinen i nettverket til å koordinere kidnappingen av Einár. Som medhjelper, var Lamouri på utsikt etter en person som han allerede kjente, så han ønsket å bruke rapperen Yasin. Planen var at Yasin skulle lokke artisten til studio og at han senere skulle bli dratt ut av en bil når de stoppet for rødt lys. Men det hele ble avbrutt. Bare noen uker senere ble planene gjenopptatt, men da med rapperen Haval Kahlil som overtok oppgaven med å tiltrekke seg den unge rapperen. Det ble opprettet en siktelse basert på chattelogger og vitneutsagn.

14. juli 2021 falt dommen i Vårby-saken, der rapperne Yasin Mahamoud og Haval Kahlil, sammen med flere personer fra Vårby-nettverket, ble siktet for forberedelse og involvering i kidnappingen av Einár. Yasin Mahamoud ble dømt til ti måneders fengsel for forberedelse til kidnapping og Haval Kahlil til to års fengsel og seks måneder for å ha hjulpet til med kidnapping og for å ha ranet artisten på et senere tidspunkt. Som bevis lener aktor i stor grad mot kommunikasjonen i Encrochat som ble tilgjengelig i 2020. Loggen viser at kidnappingsplanene allerede ble satt i gang 28. mars 2020, og at Yasins handlinger «har vært av sentral betydning for å muliggjøre utførelsen av handlingen», skriver retten i dommen.

Natt til 9. oktober ble politiet varslet om en hendelse på restauranten Nosh og Chow på Norrlandsgatan i Stockholm. En mann var blitt knivstukket og tre personer var pågrepet, mistenkt for drapsforsøk. To av de pågrepne var kjente artister, en av dem Nils Grönberg iført skuddsikker vest, ifølge Aftonbladet. De ble senere løslatt på grunn av manglende bevis, men etterforskningen av drapsforsøket pågår fortsatt per 22. oktober 2021.

Einár var kalt inn for å vitne mot det kriminelle Vårbynätverket i Svea hovrett (tilsvarer lagmannsretten i Norge) uken etter drapet skjedde. Grönbergs advokat, Rodney Humphreys, sa til Sveriges Radio at han ikke hadde tenkt å møte opp.

Drapet
Einár ble skutt og drept 21. oktober 2021 i Hammarby sjöstad i Stockholm. Han var 19 år gammel. Skytingen skjedde rundt klokken 22:30, der en mann ble funnet beskutt 10 ganger og truffet i hodet utenfor en port. Han ble kjørt til sykehus, men klokken 00.45 kunngjorde politiet at livet hans ikke sto til å redde. Dagen etter drapet forteller vitner til den svenske avisen Aftonbladet at drapet minnet om en ren henrettelse og at han skal ha blitt fotografert av morderne etter de fatale skuddene falt.

Det ble løst ti skudd fra to forskjellige våpen under drapet, ifølge Expressen. Han skal ha blitt truffet med flere skudd – i bryst og i ansikt; ett i hver. To bevæpnede gjerningspersoner skal ha løpt etter ham over en strekning på rundt 20 meter før skuddene ble avfyrt. Ifølge Expressen brydde ikke gjerningspersonene seg om de to andre artistene som var sammen med Einár, men fokuserte kun på ham. De to som var sammen med Einár kvelden 21. oktober 2021 skal imidlertid ha blitt beskutt kvelden før. Dette skal ha skjedd ved et studio i et industriområde i Stockholm-bydelen Sätra, i 22-tiden. Ingen oppgis å ha kommet til skade. Politiet skal ha funnet patronhylser på stedet. De to skal ha koblinger til kriminelle nettverk i Järva nord for Stockholm, og at de begge er dømt for grove forbrytelser. En av dem skal også ha et tydelig trusselbilde mot seg, og han skal ha blitt forsøkt myrdet tidligere.

Avisen Expressen har en politikilde som antyder at mordet på Einár virket som et bestillingsdrap. «Det er et rent kontraktsmord. Fremgangsmåten er som det vi har sett tidligere i andre mord i gjengmiljøet, unge gutter gjør det mot en drittsum for bryet. Det de får igjen er at de har drept en person som Einár. De klatrer mange steg i hierarkiet. Men det er soleklart at det finnes noen høyere opp som har bestilt», sier vedkommende i politiet ifølge avisen.

Per 26. oktober 2021 er ingen pågrepet, verken for drapet på Einár eller skuddene kvelden i forkant.

Etterspill
Politiet hadde avhørt over 100 personer per oktober 2021, men var fortsatt uten hverken mistenkt eller pågrepet for ugjerningen. Et av spørsmålene politiet har forsøkt å få svar på, er hvordan gjerningspersonene kunne vite hvor Einár bodde. Han har bodd på hemmelig adresse etter at han i 2020 angivelig ble kidnappet av personer tilknyttet et kriminelt nettverk. Men i en narkotikadomen fra Stockholm tingsrett fra våren 2021 står hans adresse oppført i forbindelse med at politiet gjorde et beslag i rapperens leilighet. Den svenske tingretten registrerer ikke hvem som besøker domstolene og leser dommer. Ifølge svensk lov skal domstolene fjerne opplysninger i dommer om personer som kan være utsatt for trusler eller vold.

Eksterne lenker

 * Mordet på Einár - Expressen
 * Rapparen Einár, 19, skjuten till döds - Aftonbladet